**ALYTAUS R. DAUGŲ VLADO MIRONO GIMNAZIJA**

**KŪRYBINIŲ, TIRIAMŲJŲ, PROJEKTINIŲ DARBŲ RENGIMO NUOSTATAI**

# I. BENDROSIOS NUOSTATOS

1. Šie nuostatai nusako mokinių kūrybinių, tiriamųjų, projektinių darbų rengimo tikslus, uždavinius, organizavimo tvarką ir vertinimą.

# II. TIRIAMOSIOS, KŪRYBINĖS, PROJEKTINĖS VEIKLOS TIKSLAS IR UŽDAVINIAI

1. Kūrybinės, tiriamosios, projektinės veiklos tikslas – formuoti ir plėtoti akademinių gebėjimų turinčių mokinių tiriamuosius, kūrybinius įgūdžius.
2. Kūrybinės, tiriamosios, projektinės veiklos uždaviniai:
	1. mokyti mokinius priimti iššūkius, kelti didelius tikslus ir juos įgyvendinti;
	2. išmokyti loginių operacijų: analizuoti, apibendrinti, daryti išvadas;
	3. įsisavinti veiksmingas mokymosi strategijas;
	4. ugdyti bendravimo ir bendradarbiavimo įgūdžius;

3.5. ugdyti viešojo kalbėjimo įgūdžius.

# III. TIRIAMOSIOS, KŪRYBINĖS, PROJEKTINĖS VEIKLOS ORGANIZAVIMAS

1. Pirmasis etapas. Kiekviena metodinė grupė pasiūlo po 7 tiriamojo darbo temas. Mokiniai pasirenka temą (temą gali pasiūlyti ir pats mokinys) ir kartu su darbo vadovu aptaria darbo tikslus ir uždavinius, darbo struktūrą, metodus, informacijos šaltinius, susitaria dėl darbo atlikimo etapų. Darbą atlieka vienas mokinys.
2. Antrasis etapas. Mokinys renka, kaupia, sistemina informaciją, konsultuojasi su mokytoju. Mokinius (reikalui esant) konsultuoja IKT mokytojas.
3. Trečiasis etapas. Mokinys sukauptą informaciją sistemina, apibendrina, kuria darbą.
4. Ketvirtasis etapas. Kūrybinių, tiriamųjų darbų pristatymo (pranešimo, bet kurios mokslo šakos x klausimo analizės ir tyrimo aprašo, paveikslo, fotografijų parodos, filmo, muzikos kūrinio, žaidimo ar šokio ir kt.) ruošimas, darbų pateikimas darbo vadovui.
5. Penktasis etapas. Mokinys paruošia viešą kalbą, pristato parengtą darbą.
6. Šeštasis etapas. Geriausių darbų pristatymas gimnazijoje vykstančioje konferencijoje

|  |  |  |
| --- | --- | --- |
| Etapai  | Atliekami darbai  | Laikas  |
| I etapas  | Temos pasirinkimas, darbo tikslų ir uždavinių iškėlimas, darbo struktūros aptarimas, susitarimas dėl darbo atlikimo etapų.  | Iki lapkričio 29 dienos  |
| II etapas  | Informacijos rinkimas, kaupimas  | 2023-12-02–2024-01-31  |
| III etapas  | Sukauptos informacijos sisteminimas, apibendrinimas, analizavimas, darbo kūrimas.  | 2024-01- 06 –2024-02-28  |
| IV etapas  | Kūrybinių, tiriamųjų darbų ruošimas pristatymui, darbų pristatymas darbo vadovui  | 2024-03-02–2024-04-30 |
| V etapas  | Kūrybinių, tiriamųjų darbų viešas pristatymas  | 2024 m. gegužės paskutinė savaitė |
| VI etapas  | Baigiamoji mokslinė kūrybinių darbų konferencija gimnazijoje  | 2024 m. birželio pradžia  |

# IV. TIRIAMOSIOS, KŪRYBINĖS, PROJEKTINĖS VEIKLOS PRISTATYMAS

1. Darbas turi būti parašytas taisyklinga lietuvių kalba, laikantis Lietuvoje galiojančių raštvedybos taisyklių ir turėti žemiau išvardytas struktūrines dalis:
	1. titulinis (viršelis) lapas;
	2. turinys;
	3. įvadas;
	4. teorinė dalis (literatūros apžvalga) ir tiriamoji dalis (tyrimo rezultatai);
	5. išvados ir rekomendacijos (pasiūlymai);
	6. literatūra (šaltinių ir literatūros sąrašas);
	7. priedai.
2. Rekomendacijos maketavimui:
	1. lapo formatas – A4;
	2. paraštės: viršuje – 2 cm, apačioje – 2 cm, kairėje – 3 cm, dešinėje – 1,5 cm;
	3. puslapių numeris rašomas puslapio apačioje dešinėje pusėje. Puslapiai numeruojami pradedant nuo antraštinio (ant antraštinio lapo puslapio numeris nerodomas);
	4. tekstas rašomas 1,5 intervalu tarp eilučių, Times New Roman šriftu:
		1. pavadinimas: 14 pt, pusjuodis šrifto stilius, didžiosios raidės, centruota lygiuotė;
		2. pagrindinis tekstas: 12 pt, normalus šrifto stilius, abipusė lygiuotė, pirmos eilutės įtrauka – 1 cm;
		3. literatūros sąrašas: 12 pt, šrifto stilius normalus, kairinė lygiuotė.
3. Tituliniame puslapyje nurodyti:
	1. mokyklos, kurioje parengtas darbas, pavadinimą;
	2. darbo temą;
	3. mokomąjį dalyką ir darbo tipą (X dalyko kūrybinis darbas, X dalyko tiriamasis darbas);
	4. darbo autoriaus vardą ir pavardę, klasę;
	5. darbo vadovo (-ės) vardą, pavardę ir dėstomą dalyką;
	6. miesto, kuriame parengtas darbas, pavadinimą ir darbo parašymo metus;
	7. titulinio lapo pavyzdys pateiktas 1 priede.
4. Rekomendacijos turiniui:
	1. turinyje turėtų būti pateikta aiški darbo struktūra: skyriai, poskyriai, juos atitinkantys puslapiai;
5. Rekomendacijos įvadui:
	1. temos aktualumas. Šioje darbo dalyje reikia įrodyti, pagrįsti pasirinktos temos aktualumą. Svarbu parašyti įvadą taip, kad jį perskaičius galima būtų susidaryti vaizdą apie darbą;
	2. darbo tyrimo tikslas ir uždaviniai. Turi būti suformuluojamas vienas tyrimo tikslas ir keletas uždavinių (2–5). Darbo tyrimo tikslas turi atitikti pasirinktos temos pavadinimą. Jis nusakomas vienu aiškiai mintį išreiškiančiu sakiniu, prasidedančiu veiksmažodžio bendratimi. Pvz. „išanalizuoti X problemą...“. Tikslui ir uždaviniams suformuluoti rekomenduojama vartoti veiksmažodžių bendratis: „atskleisti, nustatyti, pagrįsti, palyginti, įvertinti, parengti, ištirti“. Tyrimo uždaviniai – tarsi maži žingsneliai (darbo eiga), kurių pagalba yra atskleidžiamas tikslas;
	3. naudoti metodai. Skiriami tokie pagrindiniai temos tyrimo metodai: literatūros analizė, interviu, stebėjimas, apklausa, eksperimentas, statistiniai duomenų apdorojimo metodai ir kt.
6. Rekomendacijos teorinei ir praktinei darbo dalims:
	1. teorinės dalies pradžioje turėtų būti paaiškintos tik šiam projektiniam darbui būdingos pagrindinės sąvokos ir terminai. Tiriamoji dalis – praktinio tyrimo gautų duomenų analizė. Čia galima informaciją pateikti grafikuose, lentelėse, diagramose. Akcentuoti, analizuoti ir aprašyti, ką rodo skaičiai, faktinė medžiaga;
	2. jei iliustracijų (grafikų, diagramų ir kt.) yra daugiau negu viena, jos numeruojamos. Numeriai ir pavadinimai rašomi po iliustracijos: numeris – 10 pt, pusjuodis šrifto stilius; iliustracijos pavadinimas – 10 pt, normalus šrifto stilius. Pvz.:

 **1 pav.** Pavadinimas

16. Rekomendacijosišvadoms. Išvados atliekamos remiantis iškeltais uždaviniais. Pateikiamos pagrindinės ir svarbiausios viso darbo išvados

17. Rekomendacijos literatūros sąrašui:

17.1. literatūros sąrašas pateikiamas po išvadų. Jame nurodomi tik tie šaltiniai, kurie paminėti, cituoti ar aptarti tekste;

17.2. literatūros šaltiniai numeruojami;

17.3. sąrašas sudaromas abėcėlės tvarka.

Rekomendacijos darbų apimtims:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tipas  | Titulinis  | Turinys  | Įvadas  | Teorinė dalis  | Tiriamoji- kūrybinė dalis  | Išvados  | Literatūros sąrašas  | Priedai  |
|  | puslapiai  |  |  |   |
| Tiriamasis darbas  | 1  | 1  |  1  | Pagal poreikį, bet ne mažiau 2  | Pagal poreikį  | Pagal poreikį  | Pagal poreikį  |
| Kūrybinis darbas  | 1  | 1  | 1  | Iki 1  | Pridedamas kūrybinis darbas, apimtis – neribojama  |  Pagal poreikį  | Pagal poreikį  | Pagal poreikį  |

# VI. TIRIAMOSIOS, KŪRYBINĖS, PROJEKTINĖS VEIKLOS VIEŠAS PRISTATYMAS

1. Mokiniai paruošia viešą kalbą (iki 10 min.) ir pristato savo veiklą:
	1. prisistatymas (darbo autorius, temos pavadinimas);
	2. temos aktualumas, pasirinkimo motyvai;
	3. darbo tikslas, uždaviniai, metodai;
	4. tyrimo organizavimas arba kūrinys;
	5. darbo rezultatai (atrenkami svarbiausi duomenys, atspindintys darbo rezultatus. Galima iliustruoti diagramomis, lentelėmis, praktiniais darbais);
	6. apibendrinimas, išvados ir atsakymai į klausimus;

# VII. TIRIAMOSIOS, KŪRYBINĖS, PROJEKTINĖS VEIKLOS VERTINIMAS

1. Vertinami visi mokinio(ų) darbo etapai:

|  |  |  |
| --- | --- | --- |
| Informacijos šaltinių paieška  | Ieškojo savarankiškai  | 2  |
| Padedamas mokytojo  | 1  |
| Visus šaltinius pateikė mokytojas  | 0  |
| Informacijos šaltinių analizavimas  | Analizavo savarankiškai  | 2  |
| Padedamas mokytojo  | 1  |
| Visus šaltinius pateikė mokytojas  | 0  |
| Laiko planavimas  | Laikėsi terminų  | 1  |
| Nesilaikė terminų  | 0  |
| Darbo atlikimas  |  | 10  |
| Darbo pateikimas  |  | 2  |
| Darbo viešas pristatymas  |  | 3  |
| **Gali surinkti**  |  | **20**  |

1. Galutinis įvertinimas:
	1. darbai įvertinami „balais“ įrašant juos į dalyką.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinta

Alytaus r. Daugų Vlado Mirono gimnazijos Metodinės tarybos posėdyje

2019- Protokolo Nr.

ALYTAUS R. DAUGŲ VALDO MIRONO GIMNAZIJA

VARDENIS PAVARDENIS

I g klasės mokinys

# **PAVADINIMAS**

*X DALYKO TIRIAMASIS/KŪRYBINIS/PROJEKTINIS DARBAS*

Darbo vadovas Vardenis Pavardenis

Daugai, 2023 m.